Хомоеротизъм
Хомоеротизмът е артистично пресъздаване на романтично привличане, любов или сексуално влечение между хора от еднакъв пол. Той най-често присъства в произведения на художествените изкуства и литературата, а също и в сценичните изкуства. Хомоеротизмът съществено се различава от експлицитната хомоеротика. Той е част от цяла система артистични и сценични традиции, които вграждат хомоеротичното чувство в цялостната култура и то се изразява в контекста на обществото като цяло.

Много често, особено в литературните творби, хомоеротизмът е представен завоалирано, а интимните чувства и желания са прикрити или дори неосъзнати от героите, оставени на подсъзнателно ниво. На предна линия се извежда емоционалният заряд в отношенията между хора от един и същи пол, които така и не придобиват сексуален характер. В това е и разликата с порнографията.

Хомоеротична натовареност понякога се открива и в творби, които оригинално не са замислени да съдържат такава, и чиито автори биха отрекли нейното наличие. Така или иначе, фактът че дадена творба събужда интимни емоции у гей публиката, е достатъчен тя да бъде квалифицирана като съдържаща хомоеротизъм. Т.е. хомоеротизмът е по-скоро черта на възприемането на творбата, а не (задължително) на нейния замисъл.

Хомоеротизмът между мъже е добре засвидетелстван в художественото изкуство още от Древна Гърция, най-вече върху древногръцки вази, а по-късно и върху римски бокали за вино. Наблюдава се в гравюри, скици и поезия от средновековна Персия и Турция. Също в редица творби от италианския Ренесанс (като тези на Бронзино и Караваджо), през цялата епоха до 19 век, когато се появяват картини с антична и митологическа тематика, представящи митовете за Хиацинт, Ганимед, Нарцис и Орфей. Типично хомоеротични са и някои от произведенията на Уилям Шекспир.

Изразителен хомоеротизъм, често граничещ с порнография, се открива в традиционните японски гравюри шунга от 19 век, в илюстрации от цикъла Кама Сутра и китайски литературни произведения, често съставяни по поръчка на императорски сановници.

Важни в областта са и творбите на Томас Ийкинс, Юджийн Янсон, Хенри Скот Тюк и Магнус Енкел от края на 19 век. Съвременни представители на жанра са Пол Кадмус и Гилбърт и Джордж.

Женският хомоеротизъм има по-силни традиции в литературните жанрове, започвайки от лириката на Сафо и нейната школа. Също в творби като Песните на Билитис и романите на Криста Уинслоу, Колет, Радклиф Хол и Джейн Рул.

Хомоеротизмът изживява своеобразен разцвет в епохата на Романтизма и Нео-романтизма.

Споменатите примери са съвсем малка част от огромно по обем творчество, от всички жанрове на изкуството, от всички исторически епохи и култури.

Литература по проблема 
В Античната и Средновековна литература:

 Murray & Roscoe. Islamic Homosexualities: Culture, History, and Literature. (1997).

 J.W. Wright. Homoeroticism in Classical Arabic Literature (1997).

 Rictor Norton. The Homosexual Literary Tradition. (1974). (Greek, Roman & Elizabethan England).

В литературата след 1850:

 David Leavitt. Pages Passed from Hand to Hand: The Hidden Tradition of Homosexual Literature in English from 1748 to 1914. (1998).

 Timothy d'Arch Smith. Love In Earnest; some notes on the lives and writings of English 'Uranian' poets from 1889 to 1930. (1970).

 Mark Lilly. Gay Men's Literature in the Twentieth Century. (1993).

 Patricia Juliana Smith. Lesbian Panic: Homoeroticism in Modern British Women's Fiction. (1997).

 Gregory Woods. Articulate Flesh – male homoeroticism and modern poetry. (1989). (USA poets).

В художествените изкуства:

 Jonathan Weinberg. Male Desire: The Homoerotic in American Art (2005).

 James M. Saslow. Pictures and Passions: A History of Homosexuality in the Visual Arts. (1999).

 Allen Ellenzweig. The Homoerotic Photograph: Male Images, Delacroix to Mapplethorpe. (1992).

 Thomas Waugh. Hard to Imagine: Gay Male Eroticism in Photography and Film from Their Beginnings to Stonewall. (1996).

 Emmanuel Cooper. The Sexual Perspective: Homosexuality and Art in the Last 100 Years in the West. (1994).

 Harmony Hammond. Lesbian Art in America: A Contemporary History. (2000). (Post-1968 only)

 Laura Doan. Fashioning Sapphism: The Origins of a Modern English Lesbian Culture. (2001). (Post-WW1 in England)

Вижте също 
 Списък с ЛГБТ теми

ЛГБТ изкуство
ЛГБТ литература
Теми в изкуството